Hoë GI kosse saam met geen oefening | Health24
Posted by: Martie | 2009/01/16
Hoë GI kosse saam met geen oefening
Ek het uiteindelik my eetgewoontes en my gewig onder beheer. My bmi is nou 20 en ek voel baie goed.
Ek probeer meestal kosse met ' n lae GI eet.
Blykbaar is mens net veronderstel om kosse met ' n medium tot hoë GI te eet na oefening. My probleem is dat ek geweldig besig is tussen my voltydse werk, my studies en my klein tuisbesigheid, en dat ek byna nooit tyd kry vir fisiese oefeninge nie. Dus mag ek nooit kosse eet met medium tot hoë GI nie.
My vraag: My logika sê dat bruin rys en baba gekookte aartappeltjies gesondheidsvoordele moet inhou, want dis natuurlike onverwerkte kosse. Maar dus mag ek nooit hierdie kosse nuttig nie, aangesien ek nooit hard oefen nie??
Om nie te praat van Waatlemoen en spanspek of mango' s nie!!
Ek sal enige hulp om my gesondheid reg te bestuur baie waardeer.
Ek is vir jou part bly dat jy jou droom-BMI bereik het. 'n BMI van 20 is bietjie laag, maar darem nog goed binne die normale perke. Die beginsel van die GI beteken nie dat jy nooit kosse met 'n medium of hoë GI mag eet nie. In die eerste instansie is daar baie kosse met 'n hoë GI wat 'n uitstekende voedingswaarde het van vitamiene en/of minerale (bv. die bruin rys en aartappels in die skil gekook, heelgraanbrood, ens) en tweedens kan mens die GI van hoë-GI kosse verlaag deur allerhande dinge toe doen: bv eet die bruin rys saam met lae-vet vleissous (Bolognaise sous) of vet-vrye ongegeurde jogurt met die aartappels en jy sal die GI daarvan verlaag. Eet ook jogurt of vet-vrye maaskaas met die waatlemoen en spanspek en die GI sal daal. Dit is dus 'n gesonde praktyk om 'n mengsel van hoë-, medium- en lae-GI kosse te eet om seker te maak dat jou dieet gebalanseer is, maak net seker dat jy meer lae-GI kosse as hoë-GI kosse eet.